Արմեն Մելքոնյան

Արմեն Աշոտի Մելքոնյան (), հայ դիվանագետ, Եգիպտոսի Արաբական Հանրապետությունում Հայաստանի Հանրապետության արտակարգ և լիազոր դեսպան։

Կրթություն 
 1975-1980 թթ. սովորել և ավարտել է Երևանի պետական համալսարանի արևելագիտության ֆակուլտետի արաբական երկրների բաժինը։
 1980-1986 թթ. սովորել և ավարտել է ՀԽՍՀ Գիտությունների ակադեմիայի արևելագիտության ինստիտուտի ասպիրանտուրան։ Պատմական գիտությունների թեկնածու։

Աշխատանքային գործունեություն 
 1982-1984 թթ. - աշխատել է որպես արաբերենի թարգմանիչ Եմենի Ժողովրդադեմոկրատական Հանրապետությունում։
 1986-1988 թթ. - ծառայել է Խորհրդային բանակում՝ սպայի կոչումով։
 1988-1992 թթ. - աշխատել է ՀԽՍՀ Գիտությունների ակադեմիայի արևելագիտության ինստիտուտում որպես գիտաշխատող։
 1991 թվականից - ԵՊՀ Արևելագիտության ֆակուլտետի արաբագիտության ամբիոնի դասախոս։
 1992-1993 թթ. - ՀՀ Նախագահի աշխատակազմի մամուլի ծառայության գլխավոր մասնագետ։
 1993-1994 թթ. - ՀՀ Նախագահի օգնական։
 1994 թ. - ՀՀ ԱԳՆ Մերձավոր և Միջին Արևելքի վարչության 1-ին քարտուղար։
 1994-1997 թթ. - Եգիպտոսում ՀՀ դեսպանության 1-ին քարտուղար, ապա՝ խորհրդական։
 1997-1998 թթ. - ՀՀ ԱԳՆ Մերձավոր և Միջին Արևելքի վարչության պետ։
 1998-2000 թթ. - Լոս Անջելեսում Հայաստանի Հանրապետության գլխավոր հյուպատոս։
 2001-2002 թթ. - աշխատել է որպես Մայր Աթոռ Սուրբ Էջմիածնի միջազգային կապերի բաժնի վարիչ։
 2002-2006 թթ. - Հալեպում Հայաստանի Հանրապետության գլխավոր հյուպատոս։
 2006 թ. - ՀՀ ԱԳՆ Մերձավոր և Միջին Արևելքի վարչության խորհրդական։
 2006-2009 թթ. - ՀՀ ԱԳՆ Մերձավոր և Միջին Արևելքի վարչության պետ։
 2009 թ. հուլիսի 22-ին ՀՀ Նախագահի հրամանագրով նշանակվել է Եգիպտոսի Արաբական Հանրապետությունում Հայաստանի Հանրապետության արտակարգ և լիազոր դեսպան։
 2010 թ. մարտի 3-ին ՀՀ Նախագահի հրամանագրով համատեղության կարգով նշանակվել է Արաբական պետությունների լիգայում Հայաստանի Հանրապետության լիազոր ներկայացուցիչ։
 2010 թ. ՀՀ Նախագահի հրամանագրով համատեղության կարգով նշանակվել է Աֆրիկյան միությունում Հայաստանի Հանրապետության լիազոր ներկայացուցիչ։
 2010 թ. հոկտեմբերի 30-ին ՀՀ Նախագահի հրամանագրով համատեղության կարգով նշանակվել է Լիբիայի Արաբական Սոցիալիստական Ժողովրդական Մեծ Ջամահիրիայում Հայաստանի Հանրապետության արտակարգ և լիազոր դեսպան։
 2010 թ. հոկտեմբերի 30-ին ՀՀ Նախագահի հրամանագրով համատեղության կարգով նշանակվել է Եթովպիայի Դաշնային Ժողովրդավարական Հանրապետությունում Հայաստանի Հանրապետության արտակարգ և լիազոր դեսպան։
 2015 թ. հուլիսի 11-ին ՀՀ Նախագահի հրամանագրով համատեղության կարգով նշանակվել է Ալժիրի Ժողովրդական Ժողովրդավարական Հանրապետությունում Հայաստանի Հանրապետության արտակարգ և լիազոր դեսպան։

Պարգևներ և կոչումներ 
 Հայաստանի Հանրապետության արտակարգ և լիազոր դեսպան (2013)

Ամուսնացած է, ունի երկու զավակ։

Ծանոթագրություններ 

Հայ դիվանագետներ
Դիվանագետներ այբբենական կարգով
ՀՀ արտակարգ և լիազոր դեսպաններ
ԵՊՀ արևելագիտության ֆակուլտետի շրջանավարտներ
Պատմական գիտությունների թեկնածուներ
Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք